اوکراین دولت باشلیغی ویلادیمیر زلنسکی اوکراین نینگ خارکوف شهری نینگ آرتیدن زپورجیا شهریگه سفر اویوشتیریب جبهه ده گی حربیلر بیلن اوچره شوو اوتکزدی.
زلنسکی بیرگن یازمه بیاناتده زپورجیاده جبهه ده گی حربیلر بیلن اوچره شگن لیگینی معلوم قیلیب "بویوک فعالیتلرینیگز، خذمتینگیز، بیز و دولتیمیزنی قوریقله گنیز اوچون سیزگه منتدارچیلیک بیلدیره من" دیدی.
روس هجوملری عاقبتیده حیاتینی یوقاتگن اوکراینلیک حربیلر اوچون 1 دقیقه لیک حرمت گه توخته گن لیگینی بیلدیرگن زلنسکی منطقه ده گی بیر طبی مرکزگه هم باریب تیکشیریب چیقدی.
روسیه نینگ محاصره سی نینگ آرتیدن ماریپولدن تخلیه قیلنگن تینچ اهالی بیلن اوچره شوو اوتکزگن زلنسکی بدرغه بولگنلرنینگ مناسب شکلده قیته دن جایلشتیریلیشی بوییچه وعده بیردی.
زلنسکی "بو معماگه ییچیم تاپیشینگیزگه حقیقتن یاردمچی بوله میز" دیدی.
اوکراین رهبری 29 می تاریخیده روس اردوسی نینگ هجوملریدن اینگ کوپ تاثیرلنگن اوکراین نینگ خارکوف شهریگه سفر اویوشتیرر ایکن روس اردوسی نینگ اوکراین گه قره ته هجوملری باشله گن 24 فبروریدن بیری ایلک مرته کیف منطقه سیدن تشقریده تصویرگه چیققندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
